
ΠΕ ΡΙΕΧΟΜΕ ΝΑ 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη ως αναδασωτέας εκτάσεως ενός (1) στρέμματος στη θέση 
Κάτω Βουνό της Κοινότητας Μαμουσιάς του Νομού Αχαΐας 1 ' 

ΠΟΛΕΟΔΟΜΙΑ 

ΑΠΟΦΑΣΕΙΣ 

Τροποποίηση του γενικού πολεοδομικού σχεδίου των οικισμών 
Μουζακίου του δήμου Μουζακίου και Γ. Καραϊσκάκη της κοινό¬ 
τητας Μαυροματίου (ν. Καρδίτσας) . 2 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. 1145 (1) 

Κήρυξη ως αναδασωτέας εκτάσεως ενός (1) στρέμματος στη θέση 
Κάτω Βουνό της Κοινότητας Μαμουσιάς του Νομού Αχαΐας. 

Ο ΝΟΜΑΡΧΗΣ ΑΧΑΪΑΣ 
Έχοντας υπόψη: 

1) Το άρθρο 117 παρ. 3 του Συν/τος της Χώρας. 

2) Τις περί δ/ξεις του Ν. 3200/55, περί διοικητικής αποκέντρωσης 
όπως τροποποιήθηκε και συμπληρώθηκε μεταγενέστερα το Ν.Δ. 532/ 
70. 

3) Τις δ/ξεις του Ν. 998/79 «Περί προστασίας των δασών και των 
δασικών εν γένει εκτάσεων της Χώρας» και συγκεκριμένα: 


α) Του άρθρου 41 παρ.1 

β) Του άρθρου 38 παρ. 1 

4) Τις δ/γές του Υπουργείου Γεωργίας: 

α) 160417/1180/8.7.80, β) 182447/3049/24.9.80. 

Την με αριθ. 14058/30.6.78 απόφαση του Νομάρχη Αχαΐας, περί 
εξουσιοδοτήσεως των Προϊστ/νων των Υπηρεσιών να υπογράφουν με 
εντολή Νομάρχη. 

5) Την αριθ. Ζα/160/26.1.84 απόφαση Νομάρχη σχετική με ανά¬ 
θεση μέρους αρμοδιοτήτων έτους Προϊστ/νους των Δασικών Υπηρε¬ 
σιών. 

6) Την από 11.3.1992 έκθεση αυτοψίας - πρόταση του Τεχν. Δασ/ 
νιας Ν. Στεφανίδη Υπηρεσίας μας περί κηρύξεως αναδασωτέας, της 
αναφερομένης στο θέμα εκτάσεως αποφασίζουμε: 

Κηρύσσουμε αναδασωτέα, με σκοπό την επανίδρυση, με φυσική ανα¬ 
γέννηση της καταστραφείσης δασικής βλαστήσεως, συνεπεία πυρκαγιάς 
τη δημοσία δασική έκταση ενός (1) στρέμματος που βρίσκεται στη θέση 
Κάτω Βουνό της Κοινότητας Μαμουσιάς και προσδιορίζεται από τα 
στοιχεία όπως φαίνονται στο συνημμένο διάγραμμα, το οποίο αποτελεί 
αναπόσπαστο μέρος της αποφάσεως αυτής και έχει όρια: 

Ανατολικά: Με έκταση που ισχύει το 5/7.2.1989 Π.Δ.Α. 

Δυτικά: Με αγροτοδασικό δρόμο και πέραν με Δημ. Πευκοδάσος. 

Βόρεια: Με αγροτοδασικό δρόμο και πέραν με Δημ. Πευκοδάσος. 

Νότια Με Δημόσιο Πευκοδάσος 

Η απόφαση αυτή να δημοσιευθεί στην Εφημερίδα της Κυβερνήσεως. 

Αίγιο, 19 Μαρτίου 1992 

Με εντολή Νομάρχη 
Ο Δασάρχης 
Π. ΓΥΦΤΟΠΟΥΛΟΣ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 7828 (2) 

Τροποποίηση του γενικού πολεοδομικού σχεδίου των οικισμών Μουζα- 

κίου του δήμου Μουζακίου και Γ. Καραϊσκάκη της κοινότητας Μαυ- 

ροματίου (ν. Καρδίτσας). 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ 
ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του άρθρου 3 του ν. 1337/1983 «Επέκταση πολεο- 
δομικών σχεδίων, οικιστική ανάπτυξη και σχετικές ρυθμίσεις» (Α 33). 

2. Τις διατάξεις του άρθρυ 23 παρ. 1 εδ. ιδ του ν. 1558/1985 «Κυ¬ 
βέρνηση και Κυβερνητικά Όργανα» (Α 137). 

3. Τις διατάξεις του άρθρου 19 παρ. 1 του ν. 1849/1989 «Επέ¬ 
κταση, συμπλήρωση των στεγαστικών προγραμμάτων του Οργανισμού 
Εργατικής Κατοικίας και άλλες διατάξεις» (Α 113). 

4. Το 3070/25.9.1990 έγγραφο του ΤΠ & ΠΕ Ν. Καρδίτσας. 

5. Το 523/609/15.10.1990 έγγραφο του τμήματος Βιομηχανίας 
Ν. Καρδίτσας 

6. Το 3704/16.10.1990 έγγραφο του δασαρχείου Μουζακίου Ν. 
Καρδίτσας 

7. Το 1883/12.10.1990 έγγραφο της ΙΓ Εφορείας Προϊστορικών 
και Κλασσικών Αρχαιοτήτων 

8. Το 1930/5.10.1990 έγγραφο της δ/νσης Περιβάλλοντος και 
Χωροταξίας Περιφέρειας Θεσσαλίας 

9. Το 52356/ΗΜ/Φ. 917.2/29.10.1990 έγγραφο της Δημόσιας 
Επιχείρησης Ηλεκτρισμού 

10. Την 106/1990 γνωμοδότηση του δημοτικού συμβουλίου Μου¬ 
ζακίου. 

11. Την 54/1990 γνωμοδότηση του Κοινοτικού Συμβουλίου Μαυ¬ 
ρομματίου. 

12. Το γεγονός ότι οι υπόλοιποι φορείς δεν απάντησαν μέχρι σήμερα. 

13. Την 132/πρ. 20/1990 γνωμοδότηση του ΣΧΟΠ Ν. Καρδί¬ 
τσας, αποφασίζουμε: 

1. Εγκρίνεται η τροποποίηση του γενικού πολεοδομικού σχεδίου των 
οικισμών Μουζακίου του δήμου Μουζακίου και Γ. Καραϊσκάκη της κοι¬ 
νότητας Μαυρομματίου (ν. Καρδίτσας), που έχει εγκριθεί με την 
34984/1363/12.5.1986 απόφαση του Υπουργού ΠΕΧΩΔΕ 
«Έγκριση Γ ενικού Πολεοδομικού Σχεδίου των οικισμών Μουζακίου του 
δήμου Μουζακίου και Γ. Καραϊσκάκη της κοινότητας Μαυρομματίου 
Νομού Καρδίτσας» (Δ 892), με: 

α) Την επέκταση των ορίων του γενικού πολεοδομικού σχεδίου στην 
πολεοδομική ενότητα του οικισμού Μουζακίου για την ένταξη εντός αυ¬ 
τών αραιοδομημένης έκτασης, όπως φαίνεται στο χάρτη Π1-11 σε κλί¬ 
μακα 1:5000 και τον καθορισμό στην περιοχή αυτή χρήσης γενικής κα¬ 
τοικίας. 

β) Τον προσδιορισμό των χρήσεων γης σε όλη της έκταση του ΓΠΣ 
σύμφωνα με το από 23.2.1987 π.δ/γμα (Δ 166), καθώς επίσης και τη 
συμπλήρωση και τροποποίηση αυτών όπως φαίνεται στο χάρτη Π 1.2- 
1.3.2 σε κλίμακα 1:10.000 και ειδικότερα: 

- Τον καθορισμό χρήσεων γενικής κατοικίας με εξαίρεση τα ξενοδο¬ 
χεία άνω των 40 κλινών και τα πρατήρια βενζίνης. 

- Την επέκταση των κεντρικών λειτουργιών στην πολεοδομική ενό¬ 
τητα του οικισμού «Μουζακίου» α) στο χώρο του πολιτιστικού κέντρου, ο 


οποίος αποχαρακτηρίζεται και β) σε μικρή δημοτική έκταση του συνοι¬ 
κισμού Σεισμοπλήκτων για τη μεταφορά του Δασαρχείου. 

- Την επέκταση του τοπικού κέντρου της πολεοδομικής ενότητας του 
οικισμού «Γ. Καραϊσκάκη» σε τμήμα της περιοχής γενικής κατοικίας. 

Στις παραπάνω περιοχές τοπικού κέντρου επιτρέπονται οι χρήσεις 
του άρθρου 4 του παραπάνω π. δ/τος, με εξαίρεση τα ξενοδοχεία άνω 
των 40 κλινών, τα πρατήρια βενζίνης, τα κτίρια στάθμευσης αυτοκινή¬ 
των και τις εγκαταστάσεις μέσων μαζικής μεταφοράς. 

- Τον καθορισμό χρήσεων αναψυχής στην πολεοδομική ενότητα του 
οικισμού «Γ. Καραϊσκάκη» σύμφωνα με το άρθρο 8 του παραπάνω π. δ/ 
τος. 

-Οι λοιπές χρήσεις που καθορίστηκαν με την 34984/1363/ 
12.5.1986 (Δ 892) ισχύουν. 

γ. Τον καθορισμό ζωνών ειδικών κινήτρων (ΖΕΚ) στις επεκτάσεις 
των κεντρικών λειτουργιών και τοπικού κέντρου, όπως φαίνεται στο 
χάρτη Π-1.7 σε κλίμακα 1:10.000. 

2. Η ενότητα Γ της παραγράφου 1 της 34984/1363/12.5.1986 
απόφασης του Υπουργού ΠΕΧΩΔΕ αντικαθίσταται ως εξής: 

«Γ) Την ιεράρχηση του οδικού δικτύου των οικισμών, όπως φαίνεται 
στο χάρτη Π-2.1.2 σε κλίμακα 1:5000 και ειδικότερα: 

- Ως βασικοί άξονες κυκλοφορίας χαρακτηρίζονται α) για τον οικι¬ 
σμό Μουζακίου ο περιμετρικός δρόμος, ο δρόμος που διασχίζει τον οικι¬ 
σμό Σεισμοπλήκτων με κατεύθυνση από ανατολάς προς δυσμάς, ο δρό¬ 
μος που διέρχεται από το κέντρο του οικισμού προς Αργιθέα νότια κα¬ 
θώς και εκείνος που οριοθετεί τον οικισμό Μουζακίου προς βορρά και β) 
για τον οικισμό «Γ. Καραϊσκάκη» ο δρόμος που οριοθετεί τον οικισμό 
προς βορράς. 

- Τον καθορισμό χώρων στάθμευσης αυτοκινήτων α) στο Μουζάκι 
στην περιοχή της βιβλιοθήκης, βόρεια του Δημαρχείου, νότια της Αγο¬ 
ράς, βορειοδυτικά του οικισμού Σεισμοπλήκτων, νότια της εκκλησίας 
και νότια της δυτικής περιοχής, β) στον Γ. Καραϊσκάκη, στην περιοχή 
επεκτάσεων. 

- Τη δημιουργία δρόμου που συνδέει τους δρόμους που συγκλίνουν 
στο Μουζάκι από βορρά έως και ανατολάς με την παρακαμπτήριο. 

- Τη δημιουργία κομβικής σύνδεσης στο σημείο που η παρακαμπτή¬ 
ριος τέμνει τη γέφυρα που ενώνει το Μουζάκι με τον οικισμό «Γ. Καραϊ- 
σκάκη» με παράλληλη διέλευση πεζών. 

- Τη δημιουργία δικτύου πεζοδρόμων στο κεντρικό τμήμα Μουζα¬ 
κίου και πεζοδρόμηση του δρόμου και της γέφυρας που συνδέει τα δύο 
τμήματα του οικισμού. 

3. Συνοπτικά αντίτυπα των παραπάνω 4 πρωτοτύπων χαρτών, θεω¬ 
ρημένα από τον Προϊστάμενο της Δ/νσης Τοπογραφικών Εφαρμογών 
με την 7828/1992 πράξη του δημοσιεύονται με την απόφαση αυτή. 

4. Εντός της περιοχής του γενικού πολεοδομικού σχεδίου και ειδικό¬ 
τερα στις εκτός σχεδίου περιοχές που περιλαμβάνονται σ’ αυτό οικοδο¬ 
μικές άδειες που έχουν εκδοθεί με τις προγενέστερα ισχύουσες διατάξεις 
ή έχει υποβληθεί ο πλήρης φάκελλος με τα απαραίτητα για την έκδοση 
της οικοδομικής άδειας στοιχεία μέχρι την ημερομηνία δημοσίευσης της 
παρούσας, εκτελούνται όπως εκδόθηκαν ή εκδίδονται βάσει των υπο- 
βληθέντων στοιχείων. 

5. Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 17 Φεβρουάριου 1992 

Ο ΥΠΟΥΡΓΟΣ 

ΑΧ. ΚΑΡΑΜΑΝΛΗΣ 

